Max Marschhauser

Gundulićeva 80, Osijek, Hrvatska

098/921-0125

[max.marschhauser@gmail.com](mailto:max.marschhauser@gmail.com)

<https://maxdev.com.hr/>

WOOM DIGITAL

Ulica Pavla Pejačevića 4

Osijek, Hrvatska

**Motivacijsko pismo za rad u WOOM Digital**

Poštovani,

ovim putem želio bih Vam se predstavite te bih Vas zamolio da me razmotrite kao potencijalnog budućeg člana vašeg tima. Zovem se Max Marschhauser, rodom sam iz Osijeka, imam 29 godina. Trenutno sam u potrazi za svojim prvim poslom u IT-u te mi je za oko zapao vaš oglas za posao.

Moje iskustvo s programiranjem započelo je prije 15-tak godina, u srednjoj školi, a od onda sam se kao hobijem bavio raznim tehnologijama koje bi jedan frontend developer trebao znati. U međuvremenu sam završio Filozofski fakultet (2013.-2018.), smjer pedagogija i povijest, te od 2018. do danas radim u osnovnoj školi kao stručni suradnik pedagog (a neko vrijeme i kao učitelj informatike). Međutim, zbog raznih razloga o kojima bih radije popričao uživo, prije otprilike godinu i pol dana odlučio sam se da škola više nije mjesto za mene te sam intenzivnije počeo koristiti i učiti razne tehnologije koje se koriste u web developmentu. Prikaz mojih radova možete pogledati na mojoj web stranici (<https://maxdev.com.hr/>), mojoj GitHub stranici (<https://github.com/>) te mojoj CodePen stranici (<https://codepen.io/max-marschhauser>).

Trenutno se najviše bavim izradom stranica u React-u koristeći TypeScript i SCSS. S lakoćom koristim HTML, CSS i JavaScript, a osim toga uspješno koristim i neke druge alate u izradi web stranica, poput Figme i WordPressa. Moj prvi programerski jezik bio je C, a prije desetak godina sam koristio i PHP te MySQL. Za detaljnije informacija molio bih Vas da pogledate moju web stranicu.

Osim programerskih vještina koje sam prethodno naveo, još bih volio naglasiti da imam razvijene vještine i individualnog rada i rada s ljudima. Također, imam dugogodišnje iskustvo na vrlo odgovornom radnom mjestu gdje sam bio nadređen većem broju ljudi te imam iskustvo vođenja većeg broja projekata u isto vrijeme. Vrlo sam motiviran za radom u okruženju koje će cijeniti trud i rad koji dajem te koje će nuditi mogućnost napredovanja s obzirom na moje zalaganje.

Izrazito sam odgovorna osoba s velikom željom za radom u Vašoj tvrtki.

Hvala vam što ste uzeli vremena da pročitate moje pismo. Veselim se prilici da razgovaramo o mogućnostima i kako mogu doprinijeti vašem timu.

S poštovanjem,

Max Marschhauser